ПРОГРАМ СТРУЧНОГ УСАВРШАВАЊА

**СРПСКИ ЈЕЗИК У ИНОСТРАНСТВУ**

**(МЕТОДИКА НАСТАВЕ СРПСКОГ ЈЕЗИКА КАО ЗАВИЧАЈНОГ)**

НАСТАВНИК / САРАДНИК ЗАДУЖЕН ЗА РЕАЛИЗАЦИЈУ ПРОГРАМА:

Проф. др Марина Јањић

ЦИЉНА ГРУПА: студенти и наставници српског језика и књижевности који намеравају да се професионално баве наставом српског језика у дијаспори

ТРАЈАЊЕ ПРОГРАМА: Програм траје један семестар и подразумева 20 часова наставе и 20 часова практичног самосталног рада полазника обуке. Полазник је дужан да води дневник праксе са описом активности и евиденцијом реализованих методских јединица. Такође је у обавези да пише практичне припреме за час и приложи пример угледног часа.

ЕСПБ: 6

ЦИЉЕВИ ПРОГРАМА: Методика наставе српског језика као завичајног има за циљ да оспособи наставнике српског језика за извођење наставе намењене српским исељеницима у иностранству.

ОЧЕКИВАНИ ИСХОДИ: Студент/наставник треба да буде обучен за реализацију букварске наставе (тј. наставе почетног читања и писања); такође, мора се детаљно упознати са Посебним програмом наставе српског језика и књижевности Министарства просвете Републике Србије, намењеног српској дијаспори као и са препорученим уџбеничким комплетом; очекује се да овлада специфичностима наставе српског језика као завичајног - његовог садржаја, наставне методологије и посебним дидактичким обликовањем структуре часа.

САДРЖАЈ ПРОГРАМА: Предметност наставе српског језика у иностранству; Завичајна педагогија; Коме је намењена настава српског језика у дијаспори?; Програмски садржај наставе српског језика у иностранству; Циљеви и задаци наставе српског језика у инсотранству; Наставни програм за млађи узраст ученика; Наставни програм за средњи школски узраст ученика; Наставни програм за старији школски узраст ученика; Организационе посебности наставе српског као завичајног; Методичка упутства за реализацију наставе српског као завичајног; Планирање наставе и припрема наставника; Структура часа у настави српског као завичајног; Уџбеници у настави српског као завичајног; Сарадња са породицом ученика; Настава српског као завичајног у комбинованој групи ученика; Букварска настава; Ток часа обраде слова по групном поступку; Комплексни поступак обраде слова.

ЛИТЕРАТУРА: Јањић, М. (2015). *Српски језик за ученике у дијаспори - Методика наставе српског као завичајног*. Ниш: ОЦД Проактив.

УСЛОВИ ЗА ДОБИЈАЊЕ СЕРТИФИКАТА О ЗАВРШЕНОМ ПРОГРАМУ: 1) претходно положен предмет Увод у методику наставе и методика наставе српског језика; 2) успешно реализован програм курса и резултати постигнути у теорији и пракси.